Vo Bayibolo Limuka
Kumbi pe boma lo lazamuwusa charu chosi?
Ŵanaŵaniyani mo ŵanthu angayanduliya ndi boma lakuwusa charu chosi. Mazuŵa nganu ŵanthu anandi asuzgika chifukwa cha ukavu, kweni anyaki mbakukhupuka. Pakaŵengi boma lakuwusa charu chosi mphanyi litovya ŵanthu pa masuzgu ngo akumana nangu kweniso mphanyi liyesesa kuti weyosi wasaniyi vo wakhumba pa umoyu. Kumbi muŵanaŵana kuti lilipu boma la ŵanthu lo lingachita venivi?
Kutuwa kali, maboma ngatondeka kuwovya ŵanthu, ukongwa akavu. Maboma nganyaki ngankhaza. (Wakutaula 4:1; 8:9) Kweni Chiuta watilayizga boma lo lazamutuzgapu maboma nganyaki ngosi. Yo wazamuwusa m’boma lenili wazamuphwere ŵanthu.
Kumbi Ufumu waku Chiuta wazamuchitanji?
Yehova Chiuta wakusankha munthu wakwenere, yo ndi mwana waki Yesu kuti waziwusi charu chosi. (Luka 1:31-33) Yesu waphweriyanga ŵanthu pa nyengu yo wenga pacharu chapasi. Nge Fumu, iyu wazamuwovya ŵanthu amitundu yosi kuti azijengi mwakukoliyana ndipuso wazamutuzgapu masuzgu ngosi.
Kumbi ŵanthu wosi azomerezgengi kuti Yesu waŵawusi? Awa. Kweni Chiuta watiŵachitiya lisungu. (2 Petro 3:9) Iyu wapaska ŵanthu mwaŵi wakuti asankhi Yesu nge Wakuwusa. Pambula kuswera, Yesu watuzgengepu ŵanthu wosi aheni ndipu pacharu chosi pazamuja chimangu.
slk_Latn tum_Latn tum_Latn tum_Latn tum_Latn tum_Latn tum_Latn